Émile Poirier

Émile Poirier (sündinud 14. detsembril 1994 Montréalis) on Kanada jäähokimängija, kes mängis viimati Rootsi kõrgliiga klubis Djurgårdens ründajana paremäärel.

Aastatel 2011–2014 mängis ta Quebec Major Junior Hockey League'i klubis Gatineau Olympiques.

2013. aastal valis Calgary Flames ta NHL-i draftis 22. valikuna. NHL-is debüteeris Poirier 24. detsembril 2015 mängus New York Rangersi vastu. NHL-is sai ta hooaegadel 2014–15 ja 2015–16 kokku kaheksa mängu ja ühe väravasöödu. Aastatel 2014–2018 mängis ta põhiliselt American Hockey League'is (AHL) Flamesi noorteklubides Adirondack Flames ja Stockton Heat. 2015. aastal osales ta AHL-i tähtede mängul.https://www.eliteprospects.com/player/128977/emile-poirier (vaadatud 3.1.2022) Aastatel 2018–2020 mängis ta AHL-i klubis Manitoba Moose.

Hooajal 2020–21	mängis ta Slovakkia kõrgliiga klubis HC Košice. 2021. aasta juunis sõlmis ta üheaastase lepingu KHL-i klubiga Riia Dinamo."DINAMO RĪGA spēlēs kanādiešu uzbrucējs Emile Poirier". dinamoriga.lv. 3.6.2021. Vaadatud 3.1.2022 2022. aasta veebruaris liitus ta Djurgårdensiga.

 Viited 

 Välislingid 
 Émile Poirier KHL.ru lehel
 Émile Poirier NHL.com lehel
 Émile Poirier hockeydb.com lehel

Kategooria:Kanada jäähokimängijad
Kategooria:Calgary Flamesi mängijad
Kategooria:Riia Dinamo mängijad
Kategooria:Sündinud 1994